open-index/open-wikipedia-markdown huggingface dataset:
Saastan kaipuu

__NOTOC__
**Saastan kaipuu** on rockyhtye Radiopuhelimien järjestyksessään 14. studioalbumi, joka julkaistiin 17. kesäkuuta 2016 levymerkillä If Society. Aikaisempien levyjen tapaan useita musiikinlajeja yhdistelevän yhtyeen hallitseva elementti on groove. Albumi debytoi Suomen virallisen listan sijalla 12, ja tippui seuraavalla listaviikolla sijalle 49.

Albumi ylsi Soundin toimittajien ”Vuoden 2016 parhaat kotimaiset levyt top-20” -listan kolmannelle sijalle.

Levyn kappale "Ei kenenkään maa" on uusi versio yhtyeen edellisen levyn nimikkokappaleesta. 

## Vastaanotto

Albumi sai ylistävän vastaanoton. Soundin Arttu Tolonen antoi albumille täydet viisi tähteä, ja sanoi 30 vuotta täyttäneen yhtyeen ”olevan mitä on”, sen pysyessä kuitenkin musiikissaan ajan hermolla. Hänen mukaansa *Saastan kaipuu* on albumi vailla vertaa, ja Radiopuhelimien olevan "yhä Suomen kaikkien aikojen paras bändi”. Niin ikään Helsingin Sanomien Heikki Romppainen antoi albumille täydet viisi tähteä. Hän sanoi sen olevan varsinainen taideteos, johon puhallinsoittimet, naistaustalaulu ja muu yllätyksellisyys luo turpaanvedon ohella kauniita nyansseja. Rumban Tuukka Hämäläinen antoi albumille arvosanan 9,5/10, ja sanoi laadukkaita levyjä tasaiseen tahtiin tehtailevan yhtyeen olevan parhaimmillaan. Hän toteaa niin ikään yhtyeen tyylin olevan ennallaan, mutta albumin olevan ilmaisuvoimainen kokonaisuus, jossa ei ole mitään liikaa tai liian vähän. Noise.fi -sivuston Mikko Nissinen antoi albumille neljä tähteä viidestä. Hän kehui erityisesti sanoituksia, joissa näkyy elämää nähneiden aikamiesten ajatuksenjuoksu sekä ajan havainnointi. Pienenä miinuksena hän mainitsi J.A. Mäen ja Dimitra Salon hieman epävarmalta kuulostavat tuplahuudot.

## Kappaleet
#
#
#
#
#
#
#
#
#

## Kokoonpano

### Yhtye
* Antti Annunen – basso, kitara (kappale ”Lihamaisema”)
* Ray Katz – kitara, pasuuna, musiikkiohjelmointi (Yamaha E1005 Analog delay)
* J. A. Mäki – laulu
* Jarno Mällinen – kitara
* Jyrki Raatikainen – rummut, tamburiini (kappale ”Tyhjyyksien välissä)

### Vierailevat muusikot
* Pentti Amore – tamburiini (kappale ”Paha kuolkoon”), bassorumpu (kappale ”Tyhjyyksien välissä”)
* Pekka Tuomi – saksofoni
* Dimitra Salo – taustalaulu

### Tuotanto
* Riku Mattila – äänittäjä
* Pentti Amore – äänittäjä (jälkiäänitys, marraskuu 2015 – tammikuu 2016)
* Mika Jussila – masteroija
* Mikko Karmila – miksaaja
* Jarno Mällinen – miksaaja
* J.A. Mäki – layout

## Lähteet
Idänhierakka

**Idänhierakka** (*Rumex confertus*) on isokokoinen tatarkasvilaji.

## Ulkonäkö
Idänhierakka on monivuotinen ruoho, joka kasvaa 60–150 senttimetriä korkeaksi. Kasvin tyvilehdet ovat suuret ja kolmiomaiset, 20–30 cm pitkät. Lehtilapa on sileä ja sen tyvi aavistuksen herttamainen. Lehden ruoti ja lavan keskisuonen alapinta ovat huopakarvaisia. Latvakukinto on hierakkamainen, tiheä ja suhteellisen lyhyt, kukinnan aikana tummanruskeaksi muuttuva. Hedelmä on 3,5 millimetrin pituinen tummanruskea pähkylä. Sitä ympäröi kolmesta munuaismaisesta verkkosuonisesta kehälehdestä muodostuva hedelmäverhiö. Idänhierakka risteytyy muiden hierakoiden kanssa; Suomessa on havaittu lajin risteymiä vesihierakan (*Rumex* × *dolosus*), poimuhierakan (*Rumex* × *skofitzii*) ja hevonhierakan kanssa.

## Levinneisyys
Idänhierakka esiintyy Itä-Euroopassa ja Aasiassa. Levinneisyysalueeseen kuuluvat Venäjä, Kazakstan, Kiina, Suomi, Baltia ja osa Itä-Euroopan maista. Pohjoismaista lajia kasvaa lähes pelkästään Suomessa.

Suomessa idänhierakka on harvinainen uustulokas eri puolilla maata. Kasvia on tavattu Venäjältä levinneenä sotatulokkaana monin paikoin itärajan lähellä, Ilomantsissa, Kuhmossa, Suomussalmella ja Inarissa.

## Lähteet

## Aiheesta muualla
* Kasviatlas 2020: Idänhierakan (''Rumex confertus'') levinneisyys Suomessa.
* Luontoportti: Idänhierakka (''Rumex confertus'')
Luettelo sotilaspartiohiihdon olympiamitalisteista

Sotilaspartiohiihto on ollut talviolympialaisten kisaohjelmassa mukana virallisena lajina kerran, vuonna 1924. 

Sotilaspartiohiihto oli talviolympialaisten näytöslajina vuosina 1928, 1936 ja 1948. Tästä syystä myös vuoden 1924 kilpailutapahtumaa pidettiin pitkään näytöslajina, mutta vuonna 2006 Kansainvälinen olympiakomitea vahvisti lajin olleen virallisena kisalajina 1924.

## Mitalistit

## Lähteet
Tenonsuolaheinä

**Tenonsuolaheinä** (*Rumex graminifolius*) on levinneisyydeltään pohjoinen hierakkalaji.

## Ulkonäkö
Tenonsuolaheinä on monivuotinen ruoho, joka kasvaa 5–25 senttimetriä korkeaksi. Se kasvaa usein mätästävästi. Juurakko on pysty ja vanhojen lehtien jäänteiden peittämä. Laji muistuttaa pientä ahosuolaheinää, mutta lehdet ovat heinämäiset, tyviliuskattomat ja tasasoukan kapeat, 2–4 millimetriä.

## Levinneisyys
Tenonsuolaheinä esiintyy varmasti Pohjoismaiden pohjoisosassa Suomessa ja Norjassa, Grönlannissa ja Alaskassa. Tiedot Kanadan Newfoundlandista ja Pohjois-Venäjältä kuuluvat mahdollisesti hyvin samankaltaisiin lähilajeihin.

Suomessa tenonsuolaheinä kasvaa harvinaisena Inarissa ja Utsjoella Tenojoen laakson soraisilla järven- ja joenrannoilla. Laji on Suomen uhanalaisuusluokituksessa silmälläpidettävä.

## Lähteet

## Aiheesta muualla
* Suomen Lajitietokeskus: Tenonsuolaheinä – ''Rumex graminifolius''
Splatoon

**Splatoon** on Nintendon julkaisema kolmannen persoonan ammuntapeli, joka julkaistiin Wii U -konsolille toukokuussa vuonna .

Pelin seuraaja on *[[Splatoon 2]]*.

## Pelaaminen

Peli on kolmannen persoonan ammuntapeli piirrettymäisellä väkivallalla. Tapahtumapaikkana on värikäs kaupunki nimeltä Inkopolis jossa asuvat Inklings-hahmot. Hahmot voivat ottaa ihmisen tai mustekalan muodon. Aseina toimivat väripyssyt ja maalirullat, joilla maalataan maisemaan ja kaadetaan vastustajia. Musteissa voi myös liikkua ja piiloutua.

Pelissä pelataan kahdessa jotakin väriä edustavassa joukkueessa.
Pelaajat ampuvat eri väristä mustetta peliareenalle ja toisia pelaajia päin erilaisilla aseilla. Pelissä on tarkoitus saada mahdollisimman paljon oman joukkueen väristä mustetta pelikentälle, mutta pelissä on erilaisia tapoja pelata.

### Splatfest
Splatfest-tapahtuma on pelin sisäinen kaksipäiväinen ja viikonloppuina järjestetty pelitila, jossa pelaajat jaetaan kahteen eri joukkueeseen ja taistelevat pelissä yöaikaan Turf Wars -pelitilassa. Näitä Splatfest-tapahtumia järjestettiin noin kerran kuussa alkaen kesäkuusta 2015 ja päättyen heinäkuuhun 2017. Jokaisessa Splatfest-tapahtuman yhteydessä on teema, jossa pelaajat joutuvat valitsemaan teemaan liittyvän kysymyksen kahdesta vastausvaihtoehdosta toisen. Samalla pelaaja valitsi itselleen joukkueen, ja sai tapahtuman ajaksi joukkuepaidan.

Tapahtuman päättyessä peli julisti myöhemmin voittajaksi joukkueen, joka oli kerännyt eniten pisteitä äänissä ja voitoissa. Pelaajat saivat tapahtumaan osallistumisesta pelin erikoisvaluuttaa, joilla pystyi parantelemaan vaatteitaan.

## Ääniraita
Enterbrain on julkaissut pelin ääniraidan lokakuussa 2015.

## Vastaanotto
Pelillä on Metacritic-kerääjäsivustolla 81/100 pistettä.

Peli on saanut GameSpotin arvostelussa arvosanaksi 8/10.

Pelit-lehti antoi pelille arvosanaksi 91.

Pelaaja-lehti antoi pelille arviossaan 9/10 pistettä. Arvostelussaan he kehuivat pelin yhdeksi Wii U -konsolin kohokohdiksi värikkään, lapsiystävällisen ulkoasun ja "koukuttavan moninpelin" ansiosta.

V2.fi -sivuston Esa Toikkonen kirjoittaa 4/5-pisteen arvostelussaan pelin olevan Nintendolta onnistunut avaus moninpeliräiskintöihin, joka oli Wii U:n pelitarjonnassa "suorastaan kirkas tähti".

Ville Polvela Fintendo-sivustolla antoi pelille 4/5 pistettä, kehuen Splatoonin peliksi, joka on "tuore ja erittäin hauska toimintapläjäys, jollaisia osaa loihtia luultavasti vain ja ainoastaan Nintendo" ja "sopivan helppo räiskintäpeleihin vasta tutustuville, mutta samaan aikaan tarpeeksi syvällinen aikuisille pelaajille". Hän kuitenkin kritisoi moninpelin vajavaisuuksia, kuten ystävien kanssa pelaamisen järjestelemisen hankaluutta ja julkaisuhetkellä pientä kenttävalikoimaa.

Esa Linna antoi KonsoliFIN-arvostelussaan 4/5 tähteä. Pelin visuaalinen ilme saa erityistäkiitosta, kun taas rajoitettu määrä pelitiloja saa kritiikkiä.

## Myynti
Peli on yksi parhaiten myyneistä peleistä Wii U -konsolille myyden 4,76 miljoonaa kappaletta.

## Palkinnot
Peli on voittanut Golden Joystick Awards -palkinnon parhaana Nintendo-pelinä ja parhaana perhepelinä.

## Lähteet

## Aiheesta muualla
*
Töppövilla

**Töppövilla** (*Eriophorum scheuchzeri*) on suovilloihin kuuluva monivuotinen sarakasvilaji.

## Ulkonäkö
Töppövillalla on melko pitkä vaakajuurakko. Varsi kasvaa 20–50 senttimetriä pitkäksi ja yhdestä puoleentoista millimetriä paksuksi. Lehdet ovat vartta paljon lyhyempiä, liereitä tai kouruisia. Kukintona on yksittäinen tähkä, joka on leveän pallomainen. Kukinnan jälkeen kukan kehäsukaset pitenevät valkoisiksi karvoiksi, jotka töppövillalla kasvavat 2,5 cm pitkiksi.

## Levinneisyys
Töppövillaa esiintyy laajasti Maan pohjoisella puoliskolla. Euroopasta Aasiaan Siperian yli Pakistaniin, läntiselle Himalajalle ja Mongoliaan asti sekä Pohjois-Amerikan pohjoisosissa. Euroopassa töppövillan levinneisyysaluetta ovat Fennoskandia eteläosaa lukuun ottamatta, Venäjän pohjoisosa, Islanti, Huippuvuoret ja osa Keski-Eurooppaa: korkeat vuoristoiset alueet Pyrenneiden, Alppien ja Karpaattien tietämillä. Töppövillaa esiintyy Euroopassa Ruotsin, Norjan, Suomen, Islannin ja Venäjän lisäksi seuraavissa maissa: Ranska, Espanja, Italia, Saksa, Sveitsi, Itävalta, Tšekki, Romania ja Ukraina.

Suomessa töppövillan levinneisyysalue yltää Pohjois-Lapista Pohjois-Pohjanmaalle ja Kainuuseen. Keski-Lapista pohjoiseen se on yleinen. Töppövilla kasvaa purojen ja jokien varsilla, lähteillä, soilla liikkuvan veden äärellä, lisäksi tienojissa ja kaivannoissa.

## Lähteet
Apusuoritin

**Apusuoritin** eli **apuprosessori** () on terminä väljä ja vaihteleva. Tyypillisesti apuprosessori suorittaa jonkin erikoistuneen tehtävän ja vähentää siten muiden suorittimien kuormaa tai on erikoissuunniteltu tehtävän tehokkaaseen suoritukseen.

Tyypillisesti apusuoritin ei pysty ajamaan Käyttöjärjestelmän ydintä itsenäisesti vaan yleiskäyttöinen suoritin vaaditaan.

Moniprosessointi käyttää tyypillisesti samankaltaisia suorittimia samanarvoisissa tehtävissä rinnakkain, joka ei ole sama kuin apusuorittimen käyttö.

## Historia
Apusuorittimia on käytetty muun muassa suurtietokoneissa oikosiirtoon. 

## Apusuoritintyypit

Varhaisissa tietokoneissa muistinhallintayksikkö (MMU) ja matematiikkasuoritin (FPU) olivat erillisiä apuprosessoreja. Nykyisin suoritin integroi molemmat.

Grafiikkaprosessori (GPU) on nykyään yleinen komponentti, joka kuitenkin on tärkeä useissa käyttötapauksissa. AMD APU-tuotelinja integroi GPU:n ja CPU:n (). Erityisesti sulautetuissa laitteissa grafiikkapiiriin on sisällytetty erityinen videonpurkupiiri, joka tehostaa videoiden toistamista.

Vektorisuoritin oli oma komponentti Cray-tietokoneissa, nykyisin suorittimen käskylaajennukset ovat yleisiä ja suorittavat vastaavan tehtävän.

Muita apuprosessoreja ovat olleet mm. Motorola 56001 digitaalinen signaaliprosessori (DSP) NeXT-tietokoneissa.

*Verkkosuoritin* () (NPU) on toisinaan käytetty termi, jolla voidaan tarkoittaa esim. verkkokorttia, jossa on tukea yleisesti käytetyn protokollan käsittelyyn (ks. ).

Eräissä palvelimissa on käytetty TLS/SSL salauksen käsittelyä tehostavia apusuorittimia. Nykyisin salausalgoritmeja tehostavat käskyt on lisätty suorinten käskykantoihin.
Myös RAID-järjestelmiä varten valmistettiin erillisiä ohjainkortteja, joissa esim. RAID5:n tarkistussummien lasketa tapahtui omalla suorittimellaan.

Amiga-tietokoneen piirisarja toteutti joukon apusuorittimia kuten *Copper* ja *Blitter*.

Uudempaa kehitysuuntausta ovat *Vision processing unit* (VPU) suorittimet konenäköä tehostamaan sekä Googlen tensorisuoritin.
Gese Althna

**Gese Althna** (mainittu 1637 – 1646) oli saksalaissyntyinen leskirouva, joka toimi Ruotsin vastikään perustetun postilaitoksen johtajana eli ylipostimestarina vuosina 1637–1643. Hän oli vastuussa myös Suomen postilaitoksen järjestämisestä.

Althna oli syntynyt Saksassa ja tuli Ruotsiin Leipzigista yhdessä miehensä Andreas Wechselin kanssa. Hän oli aiemmin ollut Ruotsin suurlähettiläs Anders Svenssonin palvelijatar. Kun Ruotsin posti perustettiin vuonna 1635, Axel Oxenstierna nimitti hänen miehensä johtamaan sitä. Andreas Wechsel kuoli kuitenkin jo vuonna 1637, mutta ennen kuolemaansa hän pyysi tehtävän antamista vaimolleen. Althna oli siis "Svean valtakunnan ylipostimestari" vuoteen 1643 saakka.

Ylipostimestarin toimensa lisäksi hän vastasi myös Tukholman postin toiminnasta. Hänen tärkeimmät uskottunsa olivat valtakunnanvouti Bernhard Steen von Steenhausen ja Olof Jönsson. Yhdessä he suunnittelivat ja organisoivat Suomen postin. Vaikka Althna tunnetusti hoiti tehtävänsä menestyksellisesti, hänet pantiin viralta vuonna 1643. Irtisanomista perusteltiin muun muassa sillä, että hän oli nainen. Häntä pidettiin heikkona ja sopimattomana tämän tyyppiseen työhön.

Althna sairastui irtisanomisen jälkeen ja muutti takaisin Saksaan. Lähteet eivät kerro hänen myöhemmistä vaiheistaan. Hänen ja Andreas Wechselin poika jatkoi kuitenkin elämäänsä Ruotsissa.

## Kirjallisuus
* 
*
Lounais-Suomen Partiopiiri

**Lounais-Suomen Partiopiiri ry** (lyhenne **L-SP**) on Satakunnan ja Varsinais-Suomen alueella toimiva Suomen Partiolaisten partiopiiri, joka koostuu 144 partiolippukunnasta. Piiri aloitti toimintansa vuoden 2009 alussa, kun Varsinais-Suomen Partiopiiri ja Satakunnan Partiolaiset yhdistyivät.
Lounais-Suomen piirillä on kaksi toimistoa, Turussa ja Porissa. Piirin julkaisema jäsenlehti on Repolainen, joka ilmestyy neljä kertaa vuodessa.

## Historia
Partiopiiri perustettiin vuonna 2008. 30. maaliskuuta 71 rekisteröitynyttä lippukuntaa allekirjoitti piirin perustamiskirjan. Tämän jälkeen jäseniksi on liittynyt uusia rekisteröityneitä lippukuntia ja lippukuntaluetteloon on lisätty rekisteröimättömiä lippukuntia.

Varsinainen toiminta partiopiirinä alkoi vuoden 2009 alusta.

## Partioparaati
Partiopiirin järjestämä Turun partioparaati on Suomen suurin vuosittain järjestettävä partiotapahtuma.
 Partioparaatia on järjestetty nykymuotoisena, Turun tuomiokirkkotorilta alkavana paraatina vuodesta 1927 lähtien. Paraatin aikana lippukunnat käyvät ryhtikilpailua, jossa arvioidaan muun muassa lippukuntien marssirivien suoruutta.

## Lähteet
Naalinhorsma

**Naalinhorsma** (*Epilobium latifolium*) on isokukkainen horsmalaji.

## Ulkonäkö
Naalinhorsma on monivuotinen ruoho, joka kasvaa 15–45 cm korkeaksi. Soikeat, ehytlaitaiset, sinivihreät lehdet sijaitsevat varressa kierteisesti. Kukintona on muutamasta kukasta muodostuva latvaterttu, jonka tukilehdet ovat varsilehtien kanssa samankokoiset. Kukat ovat violetinpunaiset ja horsmalle suuret, kolmesta neljään senttimetriä leveät. Neliliuskaisesti avautuva kotahedelmä on 3–6 cm pitkä.

## Levinneisyys
Naalinhorsmaa esiintyy sirkumboreaalisesti läpi pohjoisen arktisen vyöhykkeen Siperiassa, Alaskassa, Keski-Yhdysvalloissa, Kanadassa, Grönlannissa ja Islannissa. Lisäksi Keski- ja Itä-Aasian vuoristoissa, muun muassa Himalajalla. Pohjoismaissa vain Islannissa esiintyvä laji kasvaa melko yleisenä soramailla.

## Lähteet
Aerosucren lento 157

**Aerosucren lento 157** oli Aerosucren rahtilento Kolumbian Puerto Carreñon Germán Olanon lentoasemalta El Doradon kansainväliselle lentoasemalle, Bogotáan. Lentoa operoinut Boeing 727-2J0F -rahtilentokone (rek. tunnus HK-4544) putosi hieman lentoonlähdön jälkeen noin kymmenen kilometrin päässä Germán Olanon lentoasemalta, jonka kiitotieltä se oli noussut 20. joulukuuta 2016 kello 17.20 paikallista aikaa. Koneen nousu meni pitkäksi, ja se pääsi lopulta ilmaan kynnettyään matkalla kiitotien päädyn raja-aidan läpi. Kolumbian ilmailuviranomaisen, Aerocivilin, mukaan kone törmäsi maahan kolme minuuttia lentoonlähdön jälkeen.


{
  "type": "FeatureCollection",
  "features": [
    {
      "type": "Feature",
      "properties": {
        "marker-color": "#ff0000",
        "marker-size": "medium",
        "marker-symbol": "airport"
      },
      "geometry": {
        "type": "Point",
        "coordinates": [
          -67.49227523803711,
          6.1850141415877875
        ]
      }
    },
    {
      "type": "Feature",
      "properties": {
        "marker-color": "#7e7e7e",
        "marker-size": "medium",
        "marker-symbol": "airport"
      },
      "geometry": {
        "type": "Point",
        "coordinates": [
          -74.1408920288086,
          4.698846500584376
        ]
      }
    }
  ]
}


Lennon kuusihenkisestä miehistöstä neljä menehtyi suoraan onnettomuuspaikalla ja yksi myöhemmin sairaalassa. Onnettomuudesta selvisi yksi miehistön jäsen.

## Lähteet
Renault Zoe

**Renault Zoe** on Renault’n sähköautomalli, joka esiteltiin tuotantovalmiina Geneven autonäyttelyssä keväällä 2012. Tätä oli edeltänyt kaksi konseptiautoa (2006 ja 2009) ja esikatselumalli (2010). Ensimmäiset yksilöt rekisteröitiin Ranskassa joulukuussa 2012. Renault Zoe oli Euroopan unionin alueen myydyin akkukäyttöinen sähköautomalli (BEV) vuosina 2015 ja 2016 noin 18&nbsp;500 auton vuosimyynnillään.

Renault Zoe -mallia on kehitetty elinkaarensa aikana huomattavasti, jolloin auton ajomatkaa on saatu merkittävästi kasvatettua. Alkuvuonna 2017 myydyn mallin (Zoe Z.E. 40 R90) sähkömoottori tuottaa 68 kilowatin (92 hevosvoiman) tehon. Autossa on 41 kilowattitunnin litiumioniakusto, joka koostuu 12 akkumoduulista ja jotka painavat yhteensä 305 kilogrammaa. Testisyklillä autolla on saavutettu jopa 400 kilometrin ajomatka. Valmistajan mukaan yksi täysi lataus takaa olosuhteista (mm. ulkolämpötila), ajonopeudesta, kuormasta ja rengasvalinnasta riippuen käytännön oloissa luokkaa 120–360 kilometrin toimintamatkan. Ajomatkaa lyhentää huomattavasti moottoritienopeuksien (100–120 km/h) käyttäminen ja pakkaskeli. Täyden akuston latausaika nollatasolta (0–100&nbsp;%) on käytettävissä olevasta latausliitännästä riippuen 2,5–25 tuntia (3*32A kolmivaihelatauspistoke – tavallinen 10A sukopistoke). 

Vuoden 2013 Euro NCAP -kolaritestistä Zoe sai tulokseksi täydet viisi tähteä.

## Lähteet

## Aiheesta muualla
Wesley

**Wesley** -nimisiä henkilöitä ovat:

## Wesley sukunimenä
* August Wesley (1887–1942), suomalainen ammattiyhdistysaktiivi ja toimittaja
* Charles Wesley (1707–1788), englantilainen pastori, metodisti ja virsirunoilija, John Wesleyn veli
* Glen Wesley (s. 1968), kanadalainen jääkiekkoilija
* John Wesley (1703–1791), englantilainen pappi ja teologi, metodismin perustaja
* John Wesley (s. 1962), yhdysvaltalainen kitaristi
* Kennedy Wesley (s. 2001), yhdysvaltalainen jalkapalloilija
* Michael Wesley-Smith (s. 1983), uusiseelantilainen televisionäyttelijä
* Paul Wesley (s. 1982), yhdysvaltalainen näyttelijä
* Rutina Wesley (s. 1979), yhdysvaltalainen näyttelijä

## Wesley etunimenä

* Wesley Bolin (1909–1978), yhdysvaltalainen poliitikko, Arizonan kuvernööri
* Wesley Burns (s. 1994), walesilainen jalkapalloilija
* Wesley Clark (s. 1944), yhdysvaltalainen kenraali
* Wesley A. Clark (1927–2016), yhdysvaltalainen tietojenkäsittelytieteilijä
* Wesley Fofana (s. 2000), ranskalainen jalkapalloilija
* Wesley Hoedt (s. 1994), alankomaalainen jalkapalloilija
* Wesley Newcomb Hohfeld (1879–1918), yhdysvaltalainen juristi, professori ja oikeusteoreetikko
* Wesley Hoolahan (s. 1982), irlantilainen jalkapalloilija
* Wesley Koivumäki, suomalainen laulaja ja trubaduuri
* Wesley Moodie (s. 1979), eteläafrikkalainen tennispelaaja
* Wesley Moraes (s. 1996), brasilialainen jalkapalloilija
* Wesley C. Salmon (1925–2001), yhdysvaltalainen filosofi
* Wesley Sneijder (s. 1984), alankomaalainen jalkapalloilija
* Wesley Snipes (s. 1962), yhdysvaltalainen näyttelijä ja elokuvatuottaja
* Wesley So (s. 1993), filippiiniläis-yhdysvaltalainen shakin suurmestari
* Wesley Taylor (s. 1986), yhdysvaltalainen näyttelijä
* Wesley Willis (1963–2003), yhdysvaltalainen muusikko

## Kuvitteellisia henkilöitä

* Wesley Crusher, televisiosarjassa *[[Star Trek – uusi sukupolvi]]*.
James Bond (täsmennyssivu)

**James Bond** voi viitata seuraaviin:

* *[[James Bond]]*, jännitysromaani- ja elokuvasarja
** James Bond, sarjan kuvitteellinen päähahmo, salainen agentti
* James Bond (1900–1989), yhdysvaltalainen lintutieteilijä
* 9007 James Bond, asteroidi

### Katso myös
* *[[James Bond Junior]]*, piirretty televisiosarja
Hampaisuus

**Hampaisuus** tarkoittaa kompleksiyhdisteissä ligandin kykyä sitoutua samaan keskusatomiin. Yksihampainen ligandi kykenee sitoutumaan vain yhdellä atomilla ja monihampaiset useammalla. Tyypillisiä yksihampaisia ligandeja ovat halogeenit, vesi ja ammoniakki. Esimerkkejä monihampaisista ligandeista ovat muun muassa kaksihamapinen etyleenidiamiini, kolmihampainen terpyridiini, nelihampainen trietyleenitetramiini ja EDTA, joka voi olla neli- tai kuusihampainen. 

Monihampaiset ligandit muodostavat kelaatteja. Nämä kompleksit ovat usein yksihampaisten ligandien muodostamia komplekseja huomattavasti stabiilimpia, ja tätä kutsutaan kelaatioefektiksi. Samalla ligandilla voi olla kompleksista riippuen eri hampaisuus. Kompleksiyhdisteiden nimissä ligandin hampaisuus ilmaistaan kirjaimella κ ja numeroyläindeksillä. Esimerkiksi kompleksissa dibromobis[1,2-etaanidiyylibis(dimetyylifosfiini)-κ2P]nikkeli(II) 1,2-etaanidiyylibis(dimetyylifosfiini) ligandi on sitoutunut kaksihampaisesti fosforiatomeilla keskusionina olevaan nikkeli-ioniin.

## Katso myös
*Haptisuus

## Lähteet
Kuntokeskus Liikku

**Kuntokeskus Liikku** on valtakunnallisesti toimiva suomalainen kuntosaliketju. Johanna ja Heikki Riihijärvi perustivat Liikku Oy:n ja toivat budjettisali-konseptin Ouluun vuonna 2010. Liikku sai Oulun Yrittäjien myöntämän Vuoden Yrittäjä -palkinnon  2014.

Yritys on kasvanut sekä jäsenmäärällä että toimipisteiden määrällä mitattuna yhdeksi Suomen suurimmaksi alan toimijaksi. 

Marraskuussa 2016 yritys laajensi omistuspohjaansa. Uuden Kuntokeskus Liikku Oy:n osakkaiksi tulivat hyvinvointialan konserni COR Group ja Sirpa Turves-Mankila SPM Invest Oy:stä sekä kuntokeskuksen aiemmat omistajat Johanna ja Heikki Riihijärvi, jotka jatkavat ketjun operatiivista toimintaa. Kaupan myötä Liikku tuli osaksi Cor Group -konsernia  ja Cor Groupista yhtiön pääomistaja. 

Vuonna 2020 Liikun liikevaihto oli 8,9 miljoonaa euroa ja tappio 991&nbsp;000 euroa. Yrityksellä oli vuoden 2022 alussa 34 kuntokeskusta.

## Lähteet

## Aiheesta muualla
* Kuntokeskus Liikun kotisivu
Rahtipörssi

**Rahtipörssit** ovat lähinnä huolitsijoille ja rahdinkuljettajille tarkoitettuja virtuaalisiamarkkinapaikkoja, mutta moderneissa rahti- ja kuormatilapörsseissä myös kaupan ja teollisuuden alan yrittäjät hyväksytään jäseniksi. Pörssin käyttäjät voivat tarjota rahtia, jolle ei vielä ole löytynyt sopivaa kuljetustapaa. Kuljetuspalvelun tarjoajat löytävät pörssistä puuttuvaa paluukuormaa, siirtokuormaa sekä täydennyskuormaa sekä voivat myös tarjota vapaata kuormatilaa. Rahtipörssin käyttäjät hyötyvät täten optimoidusta kuljetuskaluston käyttöasteesta, mikä puolestaan on merkittävä säästö polttoainekustannuksissa, kuljetuksien hinnoissa sekä päästöjen vähentämisessä. Pienimmissä paikallisissa rahtipörsseissä saattaa olla vain muutamia kymmeniä käyttäjiä ja suurimmissa jopa yli 100 000 käyttäjää.
Swiss Army Man

**Swiss Army Man** on vuonna 2016 ensi-iltansa saanut yhdysvaltalainen draamakomediaelokuva, jonka ovat käsikirjoittaneet ja ohjanneet Dan Kwan sekä Daniel Scheinert. Elokuvan pääosissa nähdään Paul Dano, Daniel Radcliffe ja Mary Elizabeth Winstead. Elokuva sai maailmanensi-iltansa Sundancen elokuvajuhlilla 22. tammikuuta 2016. Yhdysvalloissa se sai teatteriensi-illan 24. kesäkuuta 2016 ja Suomessa elokuva tuli teattereihin 13. tammikuuta 2017. 

## Lähteet

## Aiheesta muualla
*
Chromophobia

**Chromophobia** on vuonna 2005 ensi-iltansa saanut brittiläinen draamaelokuva, jonka on ohjannut ja käsikirjoittanut Martha Fiennes. Elokuvan pääosissa ovat Penélope Cruz, Ralph Fiennes, Kristin Scott Thomas, Rhys Ifans, Ian Holm, Damian Lewis ja Ben Chaplin. Elokuva kertoo keskiluokkaisesta perheestä, joka alkaa rakoilla hitaasti sisältäpäin.

*Chromophobia* kuvattiin Englannissa ja Mansaarella heinä-lokakuussa 2004. Elokuvan kuvauspaikkoina olivat Englannissa Lontoo ja Buckinghamshiressa sijaitseva Denhamin kylä sekä Mansaarella Douglas. *Chromophobia* sai ensi-iltansa Cannesin elokuvajuhlilla Ranskassa 21. toukokuuta 2005.

Rotten Tomatoes -sivuston mukaan 31% kriitikoista on antanut elokuvalle positiivisen arvosanan 4/10 keskiarvolla. Keräys perustuu 13 arviointiin. 946 käyttäjästä 52% on antanut elokuvalle positiivisen arvosanan 3,3/5 keskiarvolla. Internet Movie Databasen 1 724 käyttäjää on antanut elokuvalle keskiarvon 6,2/10.

*Chromophobian* levittäjä Momentum Pictures julkaisi elokuvan DVD:lle 7. huhtikuuta 2008.

## Näyttelijät

## Lähteet

## Aiheesta muualla
* 
* 
* ''Chromophobia'' Rotten Tomatoes -sivustolla
GitLab

**GitLab** on verkkopalvelu, jonka palveluihin kuuluu Git-versiohallinta, wiki, bugienseuranta, kehitystoiveet ja tehtävienhallintatoimintoja. GitLabin lähdekoodi on kirjoitettu Ruby-ohjelmointikielellä, ja sen kehityksestä vastaa GitLab Inc. Myöhemmin joitain osia ohjelmistosta on uudelleenkirjoitettu Go-kielellä. GitLabia käyttävät useat organisaatiot, kuten IBM, Sony, Nasa, Alibaba, SanDisk ja Intel.

Vuonna 2015 GitLab hankki samankaltaisen Gitorious-palvelun.

## Katso myös
* GitHub

## Lähteet
Outi Les Pyy

**Outi Pyy** eli **Outi Les Pyy** (s. 1977) on suomalainen tekstiiliteollisuuden vastuullisuuteen ja kiertotalouteen erikoistunut vastuullisuusjohtaja, somevaikuttaja ja puhuja. Pyy on valmistunut vuonna 2000 Heinolan käsi- ja taideteollisuusoppilaitoksesta designompeluartenomiksi eli mittatilausompelijaksi. Hän suunnitteli ja valmisti Nespresson alumiinisista kahvikapseleista Satu Taiveaholle asun Linnan juhliin. Hän työskennellyt visualistina vaatteiden maahantuontifirmassa vuosina 2009-2012.

## Kirjat
* Trashion!: tee itse huippumuotisi, Atena, 2012 

## Lähteet

## Aiheesta muualla
* Trashionista Outi Pyy: Vaatteella pitää olla tarina. Yle.fi 25.3.2015 viitattu 10.1.2017
* Kierrätysmuodin moniosaaja Outi Pyy, Punainen Risti 19.8.2016
Sanna Rinne

**Sanna Rinne** on suomalainen vaatesuunnittelija, joka tekee vaatteita kierrätys- ja ylijäämämateriaalista. Yritys Sanna Rinne on aloittanut toimintansa 2008 ja sijaitsee Sastamalassa. Rinne on valmistunut suunnittelijaksi vuonna 2007.

Rinteen suunnittelu on materiaalilähtöistä, ja vaatteet ovat yleensä uniikkikappaleita ja pääasiassa naisten toppeja ja leninkejä. Rinne on tehnyt myös teatteripuvustusta. Hän on esitellyt suunnitelutöitään muun muassa Pietarin muotiviikoilla.

## Lähteet

## Aiheesta muualla
* Haute Couturea Suomesta. Turkulainen 10.5.2011  viitattu 10.1.2017
Camilla Vuorenmaa

**Camilla Veronica Vuorenmaa** (s. 1979) on suomalainen taidemaalari.

Vuorenmaa opiskeli Kuvataideakatemiassa 2000−2005. Vuorenmaa on käyttänyt mäntylevyä, jonka pintaa on työstetty kaivertamalla ja maalaamalla. Toisinaan hän on käyttänyt pimeässä hohtavaa pigmenttiä.

Vuorenmaa oli vuoden 2017 Ars Fennica -ehdokas. Hän sai samana vuonna valtion viisivuotisen taiteilija-apuraha.

## Palkinnot
* International Solo Award, Spring Exhibition, Kunsthal Charlottenborg, Tanska, 2013
* Suomen taideakatemian palkinto 2015 (palkintoon liittyi näyttely Emmassa)

## Aiheesta muualla
* Camilla Vuorenmaa kotisivu

## Lähteet
Hylkiänjärvi

**Hylkiänjärvi**  on kuivatettu järvi Pirkanmaalla Pirkkalassa Anian kylässä, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Hylkiänjärvi kuivatettiin suoksi ja pelloksi 1900-luvulla.

## Historiaa
Vielä 1920-luvulla Hylkiänjärvi oli pieni järvi, jossa oli kalaa ja paljon sorsia. Järven laskuoja oli nimeltään Hylkiänoja . Vuoden 1954 peruskartassa järven nimi kirjoitettiin ”Hylkiöjärvi”.

## Lähteet
Christmas Kisses EP

**Christmas Kisses** on yhdysvaltalaisen laulajan Ariana Granden ensimmäinen studioalbumi. Republic Records julkaisi sen 13. joulukuuta 2013. 

## Kappaleet
# 
# 
# 
# 
# 

## Lähteet
Kia Stinger

**Kia Stinger** on Kia Motorsin vuosina 2017–2023 valmistama E-segmentin henkilöautomalli, joka esiteltiin Detroitin autonäyttelyssä tammikuussa 2017. Stinger on korimalliltaan viisiovinen fastback, ja sen suunnittelussa lähtökohtana on ollut urheilullisuus. Autoa esimerkiksi kehitettiin Nürburgringin kilparadalla Saksassa.

Vuoden 2017 Euro NCAP -kolaritestistä Stinger sai tulokseksi täydet viisi tähteä.

Bensiinimoottoriksi on valittavissa joko nelisylinterinen 2,0-litrainen (255&nbsp;hv) tai 3,3-litrainen (365&nbsp;hv) V6. Molemmat moottorit ovat turboahdettuja, V6:ssa on kaksi ahdinta. Dieselmoottorina on 2,2-litrainen CRDi (200&nbsp;hv). Voimansiirtona on kahdeksanportainen automaattivaihteisto ja vetotapana taka- tai neliveto. 

## Lähteet

## Aiheesta muualla
Färjsundet

**Färjsundet** on Ahvenanmaalla Finströmin ja Saltvikin kuntien välissä sijaitseva salmi, joka on osa Manner-Ahvenanmaan itäiseen ja läntiseen osaan jakavaa merenlahtea. Färjsundetin jälkeen lahti jatkuu edelleen kahtena kapeana haarana kohti pohjoista. Färjsundet on noin 20–30 syvyinen merenlahti, jonka molemmilla puolilla kohoavat jyrkät rantakalliot. Lännenpuoleisen kallio huipulla on Höga C -niminen näkötorni. Salmen kapean suuaukon yli johtaa vuonna 1937 valmistunut Färjsundin silta. 

Färjsundetin Finströmin puoleisella rannalla sijaitsee pieni öljysatama ja Saltivikin puoleisella bulkkisatama, joka toimii myös virallisena rajanylityspaikkana. 

Suomen sisällissodan aikana helmikuussa 1918 manner-Suomesta tulleet valkoiset teloittivat Färjsundetin jäällä kahdeksan Godbyn taistelussa vangiksi jäänyttä punakaartilaista.

## Lähteet

## Aiheesta muualla
Pyhältö (suo Pirkkalassa)

**Pyhältö**  on kuivatettu järvi Pirkanmaalla Pirkkalassa Anian kylässä, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pyhältö kuivatettiin suoksi ja pelloksi 1960-luvun jälkeen.

## Historiaa
Vuoden 1922 taloudellisessa kartassa ja vuoden 1954 peruskartassa Pyhältö näkyi vielä pienenä järvenä, jonka ympäryssuolta nostettiin turvetta . Vuoden 1980 kartassa järvi oli jo kadonnut ja sen kohdalle oli piirretty suota. Kuivatusoja laskee Pyhäjärven Sorvanselän Savikkolahteen.

## Lähteet
Sullanlampi

**Sullanlampi**  on kuivatettu järvi Pirkanmaalla Lempäälässä Säijän ja Nurmen kylien välissä, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Sullanlampi kuivatettiin suoksi ja pelloksi 1960-luvulla tai sen jälkeen.

## Historiaa
Vuoden 1855–1856 Kalmbergin kartastossa järven nimi kirjoitettiin ”Sulajärvi”. Se on sijainnut koko ajan Sullanmaan peltoaukean keskellä. Vuoden 1963 peruskartassa järvi, jonka nimi kirjoitettiin ”Sullalampi”, oli vielä olemassa, mutta vuoden 1975 kartassa se oli kuivatettu suoksi. Tällöin sen nimi kirjoitettiin jo ”Sullanlampi”.

## Lähteet
Petteri Hulkko

**Petteri Hulkko** (18. helmikuuta 1991 Huittinen – 4. lokakuuta 2016) oli suomalainen salibandyn pelaaja. Hän pelasi Salibandyliigaa hyökkääjänä FBT Karhuissa kaudella 2010–2011 ja KooVeessa 2011–2012, jossa hän voitti kauden päätteeksi SM-pronssia.

Hulkko pelasi Salibandyliigassa uransa aikana 35 runkosarjaottelua tehoilla 10+5 ja yhden pudotuspelin.

## Lähteet
* 

### Viitteet
Hulkko

**Hulkko** on suomalainen sukunimi, joka on muun muassa seuraavilla henkilöillä:

* Antti Hulkko eli Andy McCoy (s. 1962), rockmuusikko
* Ida Hulkko (s. 1998), uimari, Petri Hulkon tytär
* Ilkka Hulkko (s. 1960), rockmuusikko
* Irmeli Hulkko (s. 1963), kuvataiteilija
* Johanna Hulkko (s. 1969), kirjailija, käsikirjoittaja ja kirjoittamisen ohjaaja
* Kullervo Hulkko (1914–1965), vanhoillislestadiolainen saarnaaja, lääninrovasti ja kirkkoherra
* Olavi Hulkko (1904–1988), kauppias, yrittäjä ja yritysjohtaja, kauppaneuvos
* Petri Hulkko (s. 1961), kenraaliluutnantti
* Petteri Hulkko (1991–2016), salibandyn pelaaja
* Veikko Hulkko (1928–2011), valokuvaaja
* Veikko Hulkko (1932–2025), insinööri, yrittäjä ja yritysjohtaja, kauppaneuvos, Olavi Hulkon poika
Venäjän hätätilaministeriön Il-76-onnettomuus (2016)

**Venäjän hätätilaministeriön Il-76-onnettomuus** tapahtui 1. heinäkuuta 2016, kun Venäjän hätätilaministeriön Iljušin Il-76TD -palolentokone törmäsi vuoreen ollessaan sammuttamassa metsäpaloja Irkutskin alueella. Kaikki kymmenen miehistön jäsentä saivat onnettomuudessa surmansa.

## Tausta
Ennen onnettomuutta Irkutskin lähellä oli ollut suuri metsäpalo jo useiden viikkojen ajan. Onnettomuuspäivänä Venäjän metsänhoitoviraston mukaan maan alueella oli tulessa yli 43&nbsp;000 hehtaaria metsämaata. Satelliitin välityksellä tilannetta tarkkailleen Venäjän Greenpeacen mukaan arvio oli pahasti alakanttiin. Sen mukaan metsää oli tulessa pelkästään Irkutskin alueella 415&nbsp;000 hehtaaria.

## Lentokone
Onnettomuuskone oli lokakuussa 1994 ensilentonsa lentänyt Iljušin Il-76TD (valmistenumero 1033417553, rekisteritunnus RA-76840). Se toimitettiin 1. tammikuuta 1995 ALIS-lentoyhtiölle. Saman vuoden joulukuussa se siirtyi Venäjän hätätilaministeriölle, jonka käytössä se pysyi onnettomuuteen saakka. Koneelle oli onnettomuuteen mennessä kertynyt 9&nbsp;064 lentotuntia 3&nbsp;069 lennolla.

## Miehistö
Onnettomuuslennolla koneessa oli kymmenen hengen miehistö: kapteeni, perämies, suunnistaja, lentoinsinööri, radisti, kolme ohjaajaa ja kaksi lentoteknikkoa.

## Onnettomuus
Kone lähti Irkutskin lentoasemalta päivän toiselle lennolleen kello 10.19 paikallista aikaa ja nousi lentopinnalle 100. Miehistö aloitti laskeutumisen kohti metsäpaloja kello 11.02. He tekivät 180 asteen käännöksen vuoristoisella alueella. Kone lensi tällöin 210 metrin korkeudella, ja maanpinnan läheisyydestä varoittava GPWS-laite aktivoitui useita kertoja. Se suuntasi kohti yhtä alueen korkeimmista vuorista, johon se lopulta törmäsi kello 11.13.

## Lähteet
Mainonnan eettinen neuvosto

**Mainonnan eettinen neuvosto** (**MEN**) on Suomessa Keskuskauppakamarin yhteydessä toimiva lautakunta, joka antaa lausuntoja siitä, onko tietyn tuotteen tai palvelun mainonta tai muu markkinointitoimenpide hyvän tavan mukaista ottaen huomioon Kansainvälisen kauppakamarin markkinointisäännöt (aiemmalta nimeltään Mainonnan kansainväliset perussäännöt).

MEN on toiminut vuodesta 2001 lähtien. Sen toiminnasta ja kokoonpanosta vastaa Keskuskauppakamari yhdessä Mainonnan neuvottelukunnan (MNK) kanssa. MNK on markkinointiviestinnän toimijoiden yhteistyöelin, jonka jäseniä ovat Aikakausmedia, suoramarkkinoijien järjestö Suomen Asiakkuusmarkkinointiliitto ASML, digimarkkinoijien järjestö IAB Finland, Mainostajien liitto, Markkinoinnin, teknologian ja luovuuden liitto MTL, Outdoor Finland - Suomen Ulkomainosliitto, RadioMedia, Sanomalehtien liitto, kaupallisten tv-yhtiöiden järjestö Screenforce Finland sekä Sponsorointi & Tapahtumamarkkinointi ry.

Mainonnan eettiseltä neuvostolta voivat pyytää lausuntoa yksityishenkilö, yritys tai viranomainen. Jos pyytäjänä on elinkeinonharjoittaja, lausunto on maksullinen. Neuvostolta voi maksua vastaan pyytää myös ennakkolausunnon suunnitteilla olevasta markkinointitoimenpiteestä.

MEN käsittelee tapauksia, joissa markkinointitoimenpiteen sanotaan olevan yksilöä tai ihmisryhmää syrjivä, lapsille sopimaton tai ihmisarvoa loukkaava. Neuvosto ei käsittele hyvän maun vastaisuutta eikä ota kantaa poliittisen tai uskonnollisen mainonnan sisältöön. Neuvosto ei myöskään anna lausuntoja mainostajien myyntiväitteiden harhaanjohtavuudesta tai totuudenvastaisuudesta; nämä kysymykset kuuluvat Keskuskauppakamarin liiketapalautakunnalle, kilpailu- ja kuluttajavirastolle tai markkinaoikeudelle.

Otettuaan lausuntopyynnön käsittelyyn MEN varaa asianosaiselle markkinoijalle mahdollisuuden antaa vastaus asiassa. Vastauksen antamatta jättäminen ei estä asian käsittelyä. Joskus yritysten vastaukset ovat epäasiallisia, kuten syksyllä 2018, jolloin muuan verkkokauppias haukkui valittajat kitiseviksi kommunisteiksi ja sanoi neuvostolle: ”Tehkää tekin jotain järkevää ja lopettakaa yritysten ja yrittäjien typerä kiusaaminen tyhjänpäiväisillä asioilla.”.

Mainonnan eettisen neuvoston antama lausunto on vain suositus. Lausunnot julkaistaan neuvoston verkkosivuilla, mitä ennen lausunnonpyytäjä ja mainostaja saavat tiedon neuvoston lausunnon sisällöstä. Lausunnot, etenkin huomautukset hyvien tapojen rikkomisista, saavat usein julkisuutta markkinointialan ammattimedioissa, talouslehdissä ja suurta yleisöä kiinnostavissa tapauksissa myös yleismedioissa.

## Katso myös
*Liike-elämän etiikka
*Viestinnän eettinen neuvottelukunta

## Lähteet
British Academy Film Awards 2017

**British Academy Film Awards 2017** oli 70:s Bafta-palkintogaala, jossa jaettiin palkintoja vuoden 2016 elokuville. Gaala järjestettiin Royal Albert Hallissa, Lontoossa 12. helmikuuta 2017.

Ehdokkaat julkistettiin 10. tammikuuta. Eniten ehdokkuuksia sai *[[La La Land (elokuva)|La La Land]]* yhdellätoista ehdokkuudella.

## Voittajat ja ehdokkaat

## Katso myös
* Oscar-gaala 2017
* Golden Globe 2017
* Screen Actors Guild Awards 2017

## Lähteet

## Aiheesta muualla
* Virallinen sivusto
Thunder Road

**Thunder Road** on Bruce Springsteenin tekemä ja esittämä kappale ja se on avausraitana hänen vuoden 1975 läpimurtoalbumillaan, *[[Born to Run]]*. Sitä pidetään yhtenä Springsteenin parhaimmista kappaleista ja se monesti näyttäytyy listoilla kaikkien aikojen parhaimmista rock kappaleista. *[[Rolling Stone]]* lehti sijoitti sen sijalle 86 listassaan "500 kaikkien aikojen parasta rock-kappaletta".

Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Thunder Road” ylsi kyselyn kokonaistuloksissa sijalle 27.

## Kokoonpano

*Bruce Springsteen – sähkökitara, laulu, huuliharppu
*Garry Talent – bassokitara
*Max Weinberg – rummut
*Roy Bittan – piano, sähköinen kellopeli, sähköpiano, taustalaulu
*Mike Appel – taustalaulu
*Steven Van Zandt – taustalaulu
*Clarence Clemons – saksofoni

## Lähteet
### Viitteet
Salibandyliigan kausi 2016–2017

**Salibandyliigan kausi 2016–2017** oli järjestyksessään 31. Salibandyliigan kausi. Hallitsevana mestarina kauteen lähti tamperelainen Classic. Kuten edellisellä kaudella, myös kaudella 2016–2017 mestari ratkaistiin Superfinaalissa, joka pelattiin 22. huhtikuuta Hartwall Arenalla. Mestaruuden voitti Classic, joka voitti loppuottelussa EräViikingit.

## Joukkueet

## Sarjataulukko
Lähde:

## Pudotuspelit
 
Runkosarjan kahdeksan parasta joukkuetta eteni puolivälieriin.

## Lähteet
Hurrikaani Alex (2016)

**Hurrikaani Alex** oli vuoden 2016 ensimmäinen nimetty trooppinen myrsky Atlantin hurrikaanikaudella. Saffirin–Simpsonin hurrikaaniasteikolla se luokiteltiin tasolle yksi.

Alex oli ensimmäinen tammikuussa muodostunut hurrikaani sitten vuoden 1938, ja ensimmäinen Atlantilla tammikuussa ollut hurrikaani sitten vuoden 1955 Alicen. Se kehittyi Floridassa havaitusta keskileveysasteiden matalapaineesta, joka sai vaiheittain trooppisia piirteitä.

Alex aiheutti kovia tuulia ja sateita Bermudalla ja Azoreilla. Rantautuessaan Azoreille se oli heikentynyt trooppiseksi myrskyksi.

## Lähteet

## Aiheesta muualla

*
Steven Universe

**Steven Universe** on Rebecca Sugarin luoma animaatiosarja, jossa seurataan Stevenin elämää puolijalokivenä. Steven asuu pienessä kaupungissa rannalla jalokivien kanssa, joiden nimet ovat Pearl, Amethyst ja Garnet. Heidän tavoitteenaan on kukistaa Homeworld, jossa asuu muita jalokiviä. Heillä oli vastarintaliike Homeworldia vastaan, mutta se joutui perääntymään Stevenin äidin, Rosen kuoleman takia. Sarjassa on muita pienempiä hahmoja kuten Peridot, Jasper ja Lapis.

Sarjan pilotti julkaistiin aiemmin Rebecca Sugarin isän YouTube-kanavalla, mutta se poistettiin myöhemmin. Sarjaa näytetään Cartoon Network -kanavalla ja siitä on julkaistu kuusi kautta. Sarjan kuudes kausi alkoi joulukuun 2019 alussa.

## Lähteet
* http://steven-universe.wikia.com/wiki/Steven_Universe_(TV_Series) 
* http://www.imdb.com/title/tt3061046/?ref_=nv_sr_1
* http://steven-universe.wikia.com/wiki/Pilot
Hurrikaani Alex

**Hurrikaani Alex** voi tarkoittaa seuraavia:

* Hurrikaani Alex, hurrikaani vuonna 2004
* Hurrikaani Alex, hurrikaani vuonna 2010
* Hurrikaani Alex, hurrikaani vuonna 2016
Rudolf Veiel

**Rudolf Veiel** (10. joulukuuta 1883 – 19. maaliskuuta 1956) oli Saksan maavoimien panssarikenraali () toisessa maailmansodassa.

## Sotilasura
Veiel liittyi armeijaan vuonna 1904 ja hänet nimitettiin upseeriksi seuraavana vuonna. Hän palveli ensimmäisessä maailmansodassa ratsuväenupseerina ja sodan jälkeen hän kuului Württembergin vapaajoukkoihin vuonna 1919. Vuodesta 1920 alkaen hän palveli Reichswehrissä.

Hänet ylennettiin everstiksi 1933 ja kenraalimajuriksi tammikuussa 1937. Vuonna 1938 hänet nimitettiin 2. panssaridivisioonan komentajaksi ja samana vuonna hänet nimitettiin kenraaliluutnantiksi.

Toisen maailmansodan alettua hän johti divisioonaansa Puolan ja Ranskan valtauksessa sekä Jugoslavian valtauksessa ja Kreikan taistelussa. Hänet palkittiin 3. kesäkuuta 1940 ritariristillä. Hän osallistui 1941 operaatio Barbarossaan ja saksalaisille tappiollisen Moskovan taistelun päätteeksi hänet ylennettiin panssarikenraaliksi. Hän oli XLVIII panssariarmeijakunnan komentajana ja hän kuului 28. syyskuuta alkaen keskustan armeijaryhmän esikuntaan.

Syyskuusta 1943 alkaen Veiel oli Wehrkreis V:n komentajana Stutgartissa. Hänet vapautettiin tehtävästä 20. heinäkuuta 1944 Hitleriä vastaan tehdyn salamurhayrityksen selvitysten yhteydessä. Hänet sijoitettiin 16. huhtikuuta 1945 upseerireserviin. Toisen maailmansodan päätyttyä hän oli kaksi vuotta sotavankeudessa, mistä hän vapautui vuonna 1947. Hän kuoli vuonna 1956.
Woodlandsin metroasema

**Woodlands** on Singaporen Mass Rapid Transit -metrojärjestelmän asema Woodlandsin alueella Singaporen pohjoisella suuralueella. Sitä käyttävät North South Linen junat. Se avattiin 10. helmikuuta 1996 osana linjan Woodlandsin jatketta. Woodlands on myös rakenteilla olevalla Thomson–East Coast Linella. Se avattiin vuonna 2020.

Woodlands on yksi neljästä juna-asemasta, jotka ovat ''Monopoly''-lautapelin singaporelaisversiossa.

## Junat

## Lähteet

## Aiheesta muualla

* Woodlandsin metroasema Singaporen liikennelaitoksen sivuilla
Olli Pahkala

**Olli Pahkala** on suomalainen autosimulaattorikilpailija. Häntä pidetään yhtenä lajin parhaista kuljettajista.

Pahkala oli yksi neljästä suomalaisesta kilpapelaajasta, jotka olivat mukana Formula E -sarjan järjestämässä Visa Vegas eRace -tapahtumassa vuonna 2017. Pahkala toimi tapahtumassa Mahindra Racingin kanssa yhteistyössä. Pahkala nappasi kilpailussa voiton alustavasti itselleen. Kisatuomariston mukaan pelissä oli  kuitenkin ollut tekninen vika, jonka ansiosta Pahkala oli päässyt käyttämään autossaan fanboost-toimintoa sallittua pidempään. Pahkalalle tuomittiin 12 sekunnin aikasakko, mikä pudotti hänet kilpailun kärjestä kolmannelle sijalle. Samalla Pahkalan palkintopotti putosi 50&nbsp;000 dollariin. 

Visa Vegas eRacen jälkeen Pahkala on kilpaillut F1 Esports -sarjassa vuonna 2017 ja 2018. Hän oli yksi kolmesta suomalaisesta, joka valittiin F1 Pro Draft -tilaisuudessa viralliseen Formula 1 -talliin edustamaan heitä F1 Pro -sarjassa vuonna 2018. Vuorolla 7/27 Pahkala valittiin McLaren F1 -talliin. Pahkalan alkukausi joutui aallokkoon kalusto-ongelmien myötä, mutta myöhemmin hän väläytteli vauhtiaan esim. Singaporen osakilpailussa nousten viimeisestä ruudusta kahdeksanneksi.

Pahkala kuuluu McLaren F1 -tallin lisäksi Team Redlineen, joka on yksi maailman menestyneimmistä Sim Racing -talleista. Pahkalan rooli Redlinessä on kuljettaja ja manageri.

Ammatiltaan Pahkala on lennonjohtaja.

## Lähteet

## Aiheesta muualla
*Pahkalan F1 Esports profiili
*McLaren Shadow
Clare Hollingworth

**Clare Hollingworth** (10. lokakuuta 1911 Leicester, Englanti &nbsp;– 10. tammikuuta 2017 Hongkong, Kiina) oli englantilainen journalisti ja kirjailija. Hän oli ensimmäinen sotakirjeenvaihtaja, joka raportoi toisen maailmansodan alkamisesta, jota on kuvattu "vuosisadan skuupiksi". 

## Ura
Hän auttoi maaliskuun ja heinäkuun välisenä aikana 1939 tuhansia ihmisiä pakoon Adolf Hitlerin vainoilta järjestelemällä viisumeja Isoon-Britanniaan. Hän oli Puolassa Saksan hyökkäyksen alkaessa ja raportoi siitä ensimmäisenä. Tämän jälkeen hän pakeni Puolasta Romaniaan ja jatkoi toisen maailmansodan uutisten raportointia. Toisen maailmansodan jälkeen hän oli sotakirjeenvaihtajana Vietnamissa, Algeriassa, Lähi-idässä, Intian ja Pakistanin sodassa sekä Kiinan kulttuurivallankumouksessa. Hänet nimitettiin vuonna 1982 Brittiläisen imperiumin ritarikunnan  jäseneksi ansioistaan journalismissa. 

## Yksityiselämä
Hän kuoli 105-vuotiaana Hongkongissa, jonne oli muuttanut vuonna 1981 viettämään eläkepäiviään.

## Lähteet

## Aiheesta muualla
* The Correspondent Who Scooped the World
Skandinaavinen museoliitto

**Skandinaavinen museoliitto** (*Skandinaviska museiförbundet*) on vuonna 1915 perustettu Pohjoismaiden yhteistyöjärjestö, jonka jäseniksi voi liittyä kaikki museoissa työskentelevät tieteellisen koulutuksen saaneet henkilöt.

## Historia ja toiminta
Skandinaavinen museoliitto perustettiin 1915 Kööpenhaminassa tanskalaisten aloitteesta. Suomi liittyi järjestön toimintaan vuonna 1923. Ensimmäisinä vuosina liitto piti kokouksia joka vuosi, mutta jo 1920-luvulla ne harvenivat joka kolmas vuosi pidettäväksi. Liiton kokoukset pidetään vuorotellen eri Pohjoismaissa. Puheenjohtajana toimii aina sen seuraavan kokouksen vastuulla olevan kansallisen osaston puheenjohtaja.

Liiton jäseniksi pääsevät kaikki Pohjoismaissa museoissa työskentelevät tieteellisesti koulutetut henkilöt. Luonnontieteilijät hyväksyttiin jäseniksi vasta vuonna 1974. Toiminta on jaettu kansallisiin osastoihin, joilla jokaisella on oma hallinto. Liiton viralliset kielet ovat ruotsi, norja ja tanska.

Liitto käsittelee kokouksissaan museoalan ajankohtaisia asioita ja tutustuu eri maiden museotoimintaan. Kokoukset koostuvatkin luennoista ja museoihin suuntautuvista opintokäynneistä. Kokousten avulla Pohjoismaiden museot pystyvät luomaan yhteyksiä toisiinsa ja vaihtamaan ajatuksia. Liitto julkaisee myös kolmen vuoden välein *Nordens museer* -kirjaa, joka esittelee Pohjoismaiden museoita ja niiden toimintaa sekä henkilökuntaa.

## Lähteet
*

### Viitteet
Canberran metroasema

**Canberra** on Singaporen Mass Rapid Transit -metrojärjestelmän asema Sembawangin alueella Singaporen pohjoisella suuralueella. Se on North South Line -linjalla.

## Historia
Ajatus Canberran asemasta hyllytettiin linjan rakentamisvaiheessa, koska aseman ympäristö ei ollut tarpeeksi kehittynyttä. Singaporen Land Transport Authority julkaisi tammikuussa 2013 tiedotteen, jossa se kertoi harkitsevansa uuden aseman rakentamista Sembawangin ja Yishunin asemien välille. Liikenneministeri Lui Tuck Yew ilmoitti kesäkuussa 2014, että kannattavuustutkimukset oli tehty ja asema oli päätetty rakentaa. Rakennustyöt alkoivat 26. maaliskuuta 2016 ja asema otettiin käyttöön 2. marraskuuta 2019.

## Lähteet

## Aiheesta muualla
The One

**The One** voi tarkoittaa seuraavia asioita:

* *[[The One (lehti)|The One]]*, brittiläinen tietokonelehti
* *[[The One (elokuva)|The One]]*, James Wongin ohjaama elokuva vuodelta 2001
* *[[The One (tv-sarja)|The One]]*, brittiläinen tv-sarja vuodelta 2021

## Musiikissa
* "The One", Shakiran kappale
* "The One", Foo Fightersin kappale
* "The One", Kylie Minoguen kappale
* "The One", Backstreet Boysin kappale
* "The 1", Taylor Swiftin kappale
* *[[The One (Elton Johnin albumi)|The One]]*, Elton Johnin albumi
* *[[The One (Sergei Lazarevin albumi)|The One]]*, Sergei Lazarevin albumi
The One (lehti)

**The One** oli brittiläinen tietokonelehti, joka ilmestyi vuosina 1988-1996 kahden eri kustantajan (EMAP, Maverick Magazines) tuottamana. Lehti oli alun perin tunnettu nimellä *The One for 16-bit Games* (käsittäen Amiga-, Atari ST- ja IBM PC-pelit). Myöhemmin lehti jakautui *The One for Amiga Games* ja *The One for ST Games* versioihin.

Lehti tuli tunnetuksi mm. kansilevykkeistä, joilla oli peleistä demo-versioita sekä joskus kokonaisia peliversioita.

Suomalaisen Stavros Fasoulasin viimeiseksi jäänyt peli *[[Galactic]]* julkaistiin lehden kansidisketillä.

Lehden sisältö yhdistettiin vuonna 1995 saman julkaisijan toiseen lehteen *[[CU Amiga]],* mutta tässä vaiheessa Maverick Magazines osti lehden nimekkeen itselleen ja jatkoi julkaisua The One-nimellä vielä vuoden ajan: viimeinen numero ilmestyi heinäkuussa 1996.

Lehden kotimaassa Yhdistyneessä kuningaskunnassa lukijoilla oli aluksi vaikeuksia ostaa lehteä kioskeista sen hämäävän nimen vuoksi. "*The one*" tarkoittaa englanniksi suurin piirtein "se".

## Lähteet